Els investigadors Gonzalo Abellán i José J. Baldoví, premiats per la Real Sociedad Española de Química

## Els investigadors Gonzalo Abellán i José J. Baldoví, premiats per la Real Sociedad Española de Química

Gonzalo Abellán, a la dreta, i José J. Baldoví

Gonzalo Abellán i José Jaime Baldoví, tots dos investigadors de l'Institut de Ciència Molecular (ICMol) de la Universitat de València, han sigut guardonats per la Real Sociedad Española de Química (RSEQ) amb un dels premis a l'Excel·lència Investigadora i amb el Premi Jove Investigador en la modalitat ‘Líder de Grup’, respectivament. Els premis van ser anunciats el 30 d'abril de 2025, després de l'aprovació per part de la Junta General Ordinària de la RSEQ de la proposta elevada pel Jurat en la seua reunió del dia anterior.

**Gonzalo Abellán Sáez**, líder del grup d'investigació 2D-Chem a l'Institut de Ciència Molecular (ICMol) i professor del Departament de Química inorgànica de la Universitat de València, ha sigut distingit amb un dels premis a l'Excel·lència Investigadora 2025. Aquest reconeixement posa en valor la seua destacada trajectòria científica en el desenvolupament de nous materials bidimensionals i el seu impacte en el camp de la química molecular.

A més de la seua labor investigadora en l’ICMol, Abellán és cofundador i CTO de Matteco, una spin-off de la UV dedicada al desenvolupament de solucions tecnològiques sostenibles. També és cofundador i expresident d’ACCENT, l'Associació de Científics i Científiques d'Excel·lència del pla GenT (GVA), des d'on ha promogut iniciatives per a visibilitzar el talent investigador i enfortir la comunitat científica vinculada a aquest programa estratègic.

El Premi a l'Excel·lència Investigadora és una de les distincions més importants concedides per la RSEQ i la seua concessió a Gonzalo Abellán reforça el paper de l’ICMol com a referent en recerca capdavantera en materials moleculars i nanociència.

**José Jaime Baldoví Jachán** és investigador distingit del Pla GenT (GVA), director del grup 2D Smart Materials, a l’ICMol, i personal docent i investigador del Departament de Química Física de la UV. És, a més, president de l'Associació de Científiques i Científics d'Excel·lència del Pla GenT (ACCENT) i acadèmic de número de l'Acadèmia Jove d'Espanya. Actualment lidera un projecte ERC Starting Grant i representa Espanya en el Comité de Gestió de l'Acció COST SuperQumap.

La seua recerca se centra en el desenvolupament de marcs teòrics i computacionals per al disseny químic de dispositius intel·ligents moleculars i bidimensionals per a tecnologies de la informació. Aquest treball integra física, química i ciència de materials per a explorar aplicacions emergents en camps com la magnònica, l'espintrònica, la computació quàntica i els dispositius de detecció.

El joven investigador 2025 en la modalitat de ‘Líder de Grupo’distingeix l'excel·lència en la creació i consolidació de grups emergents d'investigació en l'àmbit de la química per part de joves científics espanyols.

Arxivat en:
Ciencias Tecnológicas
, Recerca, innovació i transferència
, Química

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar